b"\n_START_ARTICLE_\nAdrenarquia\n_START_PARAGRAPH_\nL'adrenarquia \xc3\xa9s l'augment de producci\xc3\xb3 d'hormones sexuals, sobretot d'andr\xc3\xb2gens i estr\xc3\xb2gens, per les gl\xc3\xa0ndules suprarenals que ocorre al voltant dels 8 anys i forma part del proc\xc3\xa9s normal del desenvolupament hum\xc3\xa0. Aquesta secreci\xc3\xb3 hormonal augmenta progressivament amb el pas del temps i causa uns dos anys m\xc3\xa9s tard l'aparici\xc3\xb3 de l'olor axil\xc2\xb7lar, el p\xc3\xa8l a les cames, bra\xc3\xa7os i genitals (pubarquia) i principalment l'augment d'activitat de les gl\xc3\xa0ndules seb\xc3\xa0cies de la cara que pot originar acne._NEWLINE_L'adrenarquia \xc3\xa9s un fenomen anterior a la gonadarquia que consisteix en l'augment de la producci\xc3\xb3 d'hormones sexuals dels testicles als nens i de l'ovari en les nenes que ocorre de forma natural posteriorment."